CELEX: 31983D0180
Language: el
Date: 1983-04-07 00:00:00
Title: 83/180/ΕΟΚ: Απόφαση της Επιτροπής της 7ης Απριλίου 1983 που καταργεί την απόφαση 82/826/ΕΟΚ όσον αφορά ορισμένα μέτρα προστασίας κατά της κλασικής πανώλης των χοίρων

Avis juridique important

|

31983D0180

83/180/ΕΟΚ: Απόφαση της Επιτροπής της 7ης Απριλίου 1983 που καταργεί την απόφαση 82/826/ΕΟΚ όσον αφορά ορισμένα μέτρα προστασίας κατά της κλασικής πανώλης των χοίρων  

Επίσημη Εφημερίδα αριθ. L 104 της 22/04/1983 σ. 0041 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Απριλίου 1983  που καταργεί την απόφαση 82/826/ΕΟΚ όσον αφορά ορισμένα μέτρα προστασίας κατά της κλασικής πανώλης των χοίρων  (83/180/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 αναφορικά με τα προβλήματα υγειονομικού ελέγχου κατά τις ενδοκοινοτικές ανταλλαγές ζώων των ειδών βοοειδών και χοίρων (1), η οποία τροποποιήθηκε τελευταία από την οδηγία 82/893/ΕΟΚ (2), και κυρίως το άρθρο 9,  Εκτιμώντας:  ότι με την απόφαση 82/826/ΕΟΚ της Επιτροπής (3), η οποία τροποποιήθηκε από την απόφαση 82/911/ΕΟΚ (4), έχουν θεσπισθεί ορισμένα μέτρα προστασίας κατά της κλασικής πανώλης των χοίρων, εξαιτίας της ύπαρξης επιζωοτίας κλασικής πανώλης των χοίρων σε ορισμένες περιοχές του Βελγίου·  ότι έκτοτε η επιζωοτία αυτή εξελίχθηκε ευνοϊκά και ότι τα υγειονομικά μέτρα που εφαρμόστηκαν επέτρεψαν το ξεκαθάρισμα της κατάστασης και τον έλεγχο της νόσου·  ότι, κατά συνέπεια, είναι σκόπιμο να αποκατασταθούν οι ανταλλαγές ζωντανών χοίρων που προέρχονται από περιοχές από τις οποίες ήταν απαγορευμένες·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 82/826/ΕΟΚ καταργείται.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 378 της 31. 12. 1982, σ. 57.  (3) ΕΕ αριθ. L 347 της 7. 12. 1982, σ. 24.  (4) ΕΕ αριθ. L 381 της 31. 12. 1982, σ. 25.